อัจฉริยะ ยื่นอัยการสูงสุดเร่งคดี วิรัช รัตนเศรษฐ ทุจริตสนามฟุตซอล
อัจฉริยะ เรืองรัตนพงศ์ ยื่นหนังสืออัยการสูงสุดเร่งรัดคดี วิรัช รัตนเศรษฐ ส.ส.พลังประชารัฐ ถูกกล่าวหาว่าทุจริตสร้างสนามฟุตซอลโคราช หลังป.ป.ช.ชี้มูลความผิดส่งสำนวนให้อัยการพิจารณา แต่ผ่านมา 5 เดือนไม่คืบเมื่อเวลา 10.00 น. วันที่ 22 พ.ค.2563 ที่ศูนย์ราชการ เฉลิมพระเกียรติ ถนนแจ้งวัฒนะ นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม เข้ายื่นหนังสือขอให้อัยการสูงสุดเร่งรัดคดีของนายวิรัช รัตนเศรษฐ ประธานกรรมการในคณะกรรมการประสานงานสภาผู้แทนราษฎร ส.ส.บัญชีรายชื่อ พรรคพลังประชารัฐ กับพวกในคดีทุจริตการสร้างสนามฟุตซอล จ.นครราชสีมานายอัจฉริยะ กล่าวว่า คดีนี้คณะกรรมการป้องกันและปราบปรามการทุจริตแห่งชาติ หรือ ป.ป.ช. ใช้เวลาการสืบสวนสอบสวนนานกว่า 8 ปี และมีมติชี้มูลความผิดเป็นเอกฉันท์ 9-0 จากนั้นได้ส่งสำนวนมาให้อัยการพิจารณาแล้ว แต่ผ่านมา 5 เดือน คดียังไม่มีการดำเนินการหรือหารือกับทางป.ป.ช. จึงต้องการมาเร่งรัดติดตามคดี เพราะไม่อยากให้คดีที่มีผู้ต้องหาซึ่งอยู่ฝั่งรัฐบาลมีความล่าช้าหรือหลุดคดีนายจิตภัทร พุ่มหิรัญ อัยการประจำกอง สำนักงานอัยการพิเศษฝ่ายคดีทรัพย์สินทางปัญญาฯ และการค้าระหว่างประเทศ 4 เป็นตัวแทนรับหนังสือ กล่าวว่า จะนำเรื่องเสนอต่อนายวงศ์สกุล กิตติพรหมวงศ์ อัยการสูงสุดต่อไป เบื้องต้นยืนยันว่าในแต่ละคดีอัยการมีกรอบระยะเวลาการทำงานอยู่แล้ว ขึ้นอยู่กับรายละเอียดของแต่ละคดี แต่ขณะนี้จะอยู่ในขั้นตอนใดต้องตรวจสอบไปยังอัยการที่รับผิดชอบอีกครั้ง.
อัจฉริยะ เรืองรัตนพงศ์ ยื่นหนังสืออัยการสูงสุดเร่งรัดคดี วิรัช รัตนเศรษฐ ส.ส.พลังประชารัฐ ถูกกล่าวหาว่าทุจริตสร้างสนามฟุตซอลโคราช หลังป.ป.ช.ชี้มูลความผิดส่งสำนวนให้อัยการพิจารณา
อัจฉริยะ,อัจฉริยะ เรืองรัตนพงศ์,วิรัช รัตนเศรษฐ,อัยการสูงสุด,ทุจริตสนามฟุตซอล,ทุจริตสนามฟุตซอลโคราช,พลังประชารัฐ,ข่าวทั่วไป